《丁丑六月二日与东江石潭未斋介溪饯别閒斋司业于受公房联句二首 其一》
明代·陆深

十年萧寺此重游，一酌还同惜别留。聚散无端庭树长，阴晴未别海云浮。

宦情莫问僧炊饭，诗兴惟凭客倚楼。天末相望重相忆，欲攀江柳系兰舟。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。